Sandra Cretu

Sandra Cretu (nascite Sandra Ann Lauer le 18 de maio 1962 in Sarrebruck), plus cognoscite in alcun paises solmente per su prenomine Sandra, es un cantatrice pop german. Illa deveniva famose gratias al canto (I'll Never Be) Maria Magdalena ("(Io non essera jammais) Maria Magdalena"), qui esseva un successo international in le annos 1980.

 Biographia 
Nascite le 18 de maio 1962 in Sarrebruck sub le nomine de Sandra Ann Lauer, illa es de nationalitate german ma de patre francese e comencia su carriera in 1974 gratias a un spectaculo de talentos (talent show) in su citate natal. Andy mein Freund ("Andy mi amico") es su prime titulo, in homage a su can.

In 1978, illa reimplaciava un del tres cantatrices del gruppo Arabesque que habeva cognoscite jam un successo importante particularmente in Japon. Arabesque habera producite a iste die un dece de albumes.

Durante un tour musical in Japon, illa faceva le incontro del clavierista del gruppo, Michael Cretu. In 1984, le gruppo se separava e illa comencia deinde un carriera de solo que se saldava per un fiasco: le reprisa in germano de Big in Japan de Alphaville, Japan ist weit ("Japon is lontan" - in referentia a su successo japonese). Mais al occasion de Natal 1984, Michael Cretu componeva le canto (I'll Never Be) Maria Magdalena, lanceate in martio 1985, le qual es su plus grande successo international.

Illa recordava multe albumes e durante le annos 1980, illa accumulava le successos international. Michael e Sandra se maritava le 7 de januario 1988.

Le album de 1992, Close to Seven ("Presso a septe"), esseva marcate del tonos del altere production importante de Michael, Enigma. Intertanto illa deveniva multo plus discrete, habente date le prioritate a su vita private; illa faceva nascer geminos, Nikita e Sebastian, le 6 de julio 1995 in un hospital de Munich. Totevia illa rejungeva regularmente su marito pro prestar su voce al albumes de Enigma.

Desde le annos 2000, illa es de nove bastante active, con un album in 2002 (de que tres singles ha essite tirate). Le 31 de octobre 2007, Sandra annunciava su divorcio e illa faceva su grande retorno musical con un nove album ineditate, The art of love ("Le arte del amor"), al tonos plus sentimental (duo singles lanceate a iste die) que es le prime album non producite per Michaël Cretu in su carriera de solo. Iste album incontrava le successo in su pais natal, Germania, e in le paises germanophone. 

Illa ha vendite plus de 15 milliones de albumes in le mundo e su single plus successose remane Maria Madgalena, vendite a plus de cinque milliones de exemplares.

In 2009, illa lanceava un nove album, Back to life. Le prime single, In a heartbeat ("In un pulsation del corde"), es classificate 59e del listas german durante que le secunde, The night is still young ("Le nocte es ancora juvene"), cantate in duo con Thomas Anders (cantator del gruppo Modern Talking) arrivava 45e, ma iste album non incontrava un ver successo como illos del annos 1980 e del initio del annos 1990, e multo minus que le precedente de 2007.

 Discographia 
 DVD 
 2003: The Complete History

 Albumes 
 1985: The Long Play
 1986: Mirrors
 1987: Ten On One (compilation)
 1988: Into A Secret Land
 1988: Everlasting Love (solmente in le Regno Unite e in le Statos Unite)
 1990: Paintings In Yellow
 1992: Close To Seven
 1993: Greatest Hits
 1995: Fading Shades
 1999: My Favourites
 2002: The Wheel of Time
 2003: The Essential
 2006: Reflections
 2007: The art of love
 2007: Reflections (edition francese, include 3 bonus tracks)
 2009: Back to life

 Singulos 
 1976: Andy mein freund
 1984: Japan est weit
 1985: Maria Magdalena
 1985: In the Heat of the Night
 1986: Little Girl
 1986: Innocent Love
 1986: Hi ! Hi ! Hi !
 1986: Loreen
 1987: Midnight Man
 1987: Everlasting Love
 1987: Stop for a Minute
 1988: Heaven Can Wait
 1988: Secret Land
 1989: We'll Be Together
 1989: Around My Heart
 1990: Hiroshima
 1990: (Life May be) A Big Insanity
 1990: One More Night
 1992: Don't Be Aggressive
 1992: I Need Love
 1993: Johnny Wanna Live
 1993: Maria Magdalena '93
 1995: Nights in White Satin
 1995: Won't Run Away
 1999: Secret Land '99
 2001: Forever
 2002: Such a Shame
 2002: I Close my Eyes
 2006: Secret of Love (con DJ Bobo)
 2007: The way I am
 2007: In the heat of the night 2007 remixed by Superfunk
 2007: What is it about me
 2009: In a heartbeat
 2009: The night is still young (con Thomas Anders)
 2012: Maybe Tonight
Un grande numero de discos de auro.

Categoria:Cantator german
Categoria:Gente francese